Author: Zornica
Last saved by: neli

РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 3
от заседание на Комисия ”Публична комуникация” на ВСС,
проведено на 27.01.2015 г.

Днес, 27.01.2015 г. (вторник) от 13,00 часа се проведе заседание на Комисия “Публична комуникация” на Висшия съдебен съвет, в състав: 
     
     ПРЕДСЕДАТЕЛ:	Магдалена Лазарова
      ЧЛЕНОВЕ:	Каролина Неделчева 
 Соня Найденова - отсъства
				Даниела Костова - отсъства 
				Калин Калпакчиев

На заседанието присъства Зорница Златева – Ненкова – главен експерт „Връзки с обществеността” и Ваня Панагонова, ръководител сектор „Протокол” в дирекция „Публична комуникация и протокол”.

1. ОТНОСНО: Преглед на изпълнението на Медиа-плана за осигуряване на публичност на процедурата за избор на председател на ВКС, съгласно приетата с Решение на ВСС по протокол № 52/13.11.2014г. Хронограма по процедурата и информация от Зорница Златева - главен експерт „Връзки с обществеността” относно осигурените възможности за  медийни участия на двамата кандидати от дирекция «Публична комуникация и протокол» в АВСС.
КОМИСИЯ “ПУБЛИЧНА КОМУНИКАЦИЯ”
Р Е Ш И:
1.1.	ПРИЕМА за сведение информацията от Зорница Златева - главен експерт „Връзки с обществеността” относно изпълнението на Медиа-плана за осигуряване на публичност на процедурата за избор на председател на ВКС и предложените медийни участия на двамата кандидати.

2. ОТНОСНО: Ситуационен и сравнителен анализ на Комуникационната стратегия на съдебната власт, разработен от Асоциация «Форум», член на Гражданския съвет към ВСС в отговор на отправено искане за експертна помощ от Комисия «Публична комуникация» към Гражданския съвет.

КОМИСИЯ “ПУБЛИЧНА КОМУНИКАЦИЯ”
Р Е Ш И:

2.1.	ПРИЕМА за запознаване Ситуационен и сравнителен анализ на Комуникационната стратегия на съдебната власт, разработен от Асоциация «Форум», член на Гражданския съвет към ВСС в отговор на отправено искане за експертна помощ от Комисия «Публична комуникация» към Гражданския съвет.

2.2.	Анализът ще бъде обсъден в следващото заседание на Комисия „Публична комуникация”.

3. ОТНОСНО:  Одобряване на списък на стажантите за провеждане на стаж в АВСС през месец февруари 2015 година.
КОМИСИЯ “ПУБЛИЧНА КОМУНИКАЦИЯ”
Р Е Ш И:
3.1.	ОДОБРЯВА списък на стажантите за провеждане на стаж в Администрацията на Висшия съдебен съвет през месец февруари 2015 година:

- Десислава Петрова Петрова – студент ІІІ-ти курс, специалност „Право” в Нов български университет;
- Денис Зиков Юриев - студент ІІІ-ти курс, специалност „Право” в Югозападен университет „Неофит Рилски”;
4. ОТНОСНО:  Информация от органите на съдебната власт за определените дати за провеждане на «Дни на отворени врати» през 2015г.
КОМИСИЯ “ПУБЛИЧНА КОМУНИКАЦИЯ”
Р Е Ш И:
4.1.	ПРИЕМА за сведение информацията от органите на съдебна власт за определените дати през 2015г. за провеждане на «Дни на отворени врати».

4.2.	Информацията да се публикува на интернет страницата на ВСС, в раздел „Пресцентър”, подраздел „Дни на отворени врати в органите на съдебна власт”.

4.3.	ВЪЗЛАГА изпълнението на т. 4.2. на дирекция „Информационни технологии и съдебна статистика”.

4.4.	ВЪЗЛАГА на експертните сътрудници на Комисията да изпратят напомнителни писма по служебните пощи до всички органи на съдебната власт, които не са подали исканата информация.

4.5.	ИЗПРАЩА информацията за провеждане на „Дни на отворени врати” в органите на съдебната власт, на О ТРИ ПИ АР ЕООД, изпълнител по проекта „Укрепване на капацитета на ВСС за по-добро управление на комуникационните процеси и повече прозрачност в дейността на съдебната система”, който се осъществява по приоритетна ос І „Добро управление” на ОПАК, за сведение.

5. ОТНОСНО:  Писмо от г-н Димитър Тончев – главен секретар на ВСС във връзка с писмо изх. № 11-00-91/21.01.2015г. на министъра на правосъдието за предоставяне на писмени предложения за изменения и допълнения в ЗСВ, НК и НПК, както и за определяне на представители за включване в междуведомствени работни групи по изменението на посочените нормативни актове.
КОМИСИЯ “ПУБЛИЧНА КОМУНИКАЦИЯ”
Р Е Ш И:
5.1.	ПРИЕМА за сведение писмото на главния секретар на ВСС.

5.2.	ОПРЕДЕЛЯ г-жа Магдалена Лазарова – член на ВСС, председател на Комисия „Публична комуникация” – за представител в междуведомствената работна група по изменение и допълнение на НПК, г-н Калин Калпакчиев – член на ВСС, председател на Комисия по анализ и отчитане степента на натовареност на органите на съдебната власт – за представител на междуведомствената работна група по изменение и допълнение на НПК и г-жа Каролина Неделчева – член на ВСС, член на Комисия „Публична комуникация”, член на Комисия „Бюджет и финанси” – за представител в междуведомствената работна група по изменение и допълнение на Закона за съдебната власт.

5.3.	ПРЕДЛАГА на Комисия „Правни въпроси” предложенията за законодателни промени, направени и приети на заседанието на ВСС, проведено на 28.11.1013г. да бъдат изпратени отново на Министерство на правосъдието.

5.4.	ИЗПРАЩА извлечение от решението по т. 5 на Комисия „Правни въпроси”, по компетентност.

6. ОТНОСНО:  Утвърдена от г-н Владислав Горанов – министър на финансите, график и структура на Националната програма за реформи за 2015г., препратена от главния секретар на ВСС с резолюция от 23.01.2015г. за всички постоянни комисии на ВСС.
КОМИСИЯ “ПУБЛИЧНА КОМУНИКАЦИЯ”
Р Е Ш И:
6.1.	ПРИЕМА за сведение утвърдената от г-н Владислав Горанов – министър на финансите, график и структура на Националната програма за реформи за 2015г.

7. ОТНОСНО: Информация за активността при попълване на анкетите, проучващи общественото мнение за работата на ВСС и съдебната власт през 2014г. сред магистратите и гражданите, публикувани на сайта на ВСС.

КОМИСИЯ “ПУБЛИЧНА КОМУНИКАЦИЯ”
Р Е Ш И:
7.1.	ПРИЕМА за сведение информацията за активността при попълване на анкетите, проучващи общественото мнение за работата на ВСС и съдебната власт през 2014г. сред магистратите и гражданите, публикувани на сайта на ВСС.

7.2.	ВЪЗЛАГА на експертите от дирекция „Информационни технологии и съдебна статистика” да свалят анкетата за граждани, публикувана на сайта на ВСС, поради изтичане на срока на активността й.

7.3.	ВЪЗЛАГА на г-жа Ваня Панагонова - ръководител сектор „Протокол” да осъществи контакт със съсловните организации от Гражданския съвет към ВСС Българска съдийска асоциация, Асоциация на българските административни съдии, Съюза на юристите в България, Национално сдружение на съдебните служители, Асоциацията на прокурорите в България, Съюза на съдиите в България, Съюза на юристите в България, Сдружение „Сефита”, Камара на следователите в България и с Висшия адвокатски съвет за предоставяне попълнените анкети на Комисия „Публична комуникация”, с оглед обобщаване на резултатите от анкетното проучване. 

8. ОТНОСНО: Седмичен бюлетин за дейността на ВСС за периода 19.01.2015г. – 24.01.2015г.
КОМИСИЯ “ПУБЛИЧНА КОМУНИКАЦИЯ”
Р Е Ш И:
8.1.	ОДОБРЯВА Седмичния бюлетин за дейността на Висшия съдебен съвет за периода 19.01.2015г. – 24.01.2015г.

8.2.	СЕДМИЧНИЯТ бюлетин за дейността на Висшия съдебен съвет за периода 19.01.2015г. – 24.01.2015г. да се публикува на интернет страницата на Висшия съдебен съвет в раздел „Пресцентър”.
9. ОТНОСНО: Информация за публикации в медиите, свързани с дейността на ВСС за периода 19.01.2015г. – 24.01.2015г.
КОМИСИЯ “ПУБЛИЧНА КОМУНИКАЦИЯ”
Р Е Ш И:
9.1.	След обсъждане, приема за сведение информация за публикации в медиите, свързани с дейността на Висшия съдебен съвет за периода 19.01.2015г. – 24.01.2015г.

9.2.	Информацията да се изпрати по вътрешната поща на членовете на Висшия съдебен съвет, за сведение.

10. ОТНОСНО: Унифициране на информационните материали в органите на съдебна власт, предназначени за популяризиране на дейността им сред бизнеса и гражданите.

КОМИСИЯ “ПУБЛИЧНА КОМУНИКАЦИЯ”
Р Е Ш И:
10.1.	ДА ИЗИСКАТ от PR-експертите в съдилищата всички изготвени информационни материали  за популяризиране дейността на съдебната власт сред бизнеса и гражданите (брошури, дипляни и др.) с цел унифицирането им.

				ПРЕДСЕДАТЕЛ НА КОМИСИЯ
				„ПУБЛИЧНА КОМУНИКАЦИЯ“: /П/
								МАГДАЛЕНА ЛАЗАРОВА